APROBACIÓN DEFINITIVA DAS ORDENANZAS FISCAIS PARA O EXERCICIO 2021
ADMINISTRACIÓN LOCAL — Municipal — Vigo (Ordenanzas e Regulamentos, 02/12/2020)

De conformidade cos artigos 17.3 e 17.4 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais enténdense definitivamente adoptados os acordos de Modificación das Ordenanzas Fiscais para o exercicio 2021, unha vez rematado o período de exposición pública, sen que se tiveran presentado reclamacións.1º) MODIFICACIÓN ORDENANZA FISCAL XERAL. (1) “MODIFICACIÓN DOS SEGUINTES ARTIGOS DA ORDENANZA FISCAL XERAL” (1), QUE QUEDARÁN REDACTADOS COMO SEGUE: Engádese o punto 3, que queda redactado como segue.3. O importe dos recargos a que se refire o apartado 2 anterior, reducirase nun 25% sempre que: - Se realice o ingreso total do importe restante do recargo, no prazo do apartado 4 do artigo 36 desta ordenanza, aberto coa notificación da liquidación de dito recargo e sempre que se realice o ingreso total do importe da débeda resultante da autoliquidación extemporánea ou da liquidación practicada pola Administración derivada da declaración extemporánea, ao tempo da súa presentación ou no prazo do apartado 4 do artigo 36 desta ordenanza, respectivamente - Ou sempre que se realice o ingreso no prazo ou prazos fixados no acordo de aprazamento ou fraccionamento de dita débeda que a Administración tributaria concedera con garantía de aval ou certificado de seguro de caución e que o obrigado ao pago tivera solicitado ao tempo de presentar a declaración extemporánea ou con anterioridade á finalización do prazo fixado no artigo 36.4 desta ordenanza, aberto coa notificación da liquidación resultante da declaración extemporánea. Cando os ingresos non se realizasen nos prazos previstos no apartado anterior, esixirase o importe da redución practicada sen máis requisito que a súa notificación. Modificase no punto 5 o apartado h) que queda redactado como segue, 5. Constitúen dereitos dos obrigados tributarios, entre outros, os seguintes: h) Dereito a non achegar aqueles documentos xa presentados por eles mesmos e que se atopen en poder desta Administración, sempre que o obrigado tributario indique o día e procedemento no que os presentou. Os documentos presentados polos interesados en soporte papel deberán ser dixitalizados, conforme ao disposto no artigo 27 da Lei 39/2015, para a súa incorporación ao expediente administrativo. Modifícase o punto 1 e, engádense os puntos 5 e 6.1. Sen prexuízo da demora prevista na disposición final sétima da Lei 39/2015, estarán obrigados a relacionarse a través de medios electrónicos coa Administración tributaria deste Concello, para a realización de calquera trámite dun procedemento administrativo: - As persoas xurídicas - As entidades sen personalidade xurídica - Quen exerza unha actividade para a que se requira colexiación obrigatoria, para os trámites e actuacións derivados de dita actividade profesional (incluídos os Notarios e Rexistradores) - Quen represente a un interesado que estea obrigado a relacionarse electrónicamente coa Administración.5. A cidadanía terá dereito a relacionarse electrónicamente coa Administración Tributaria do Concello a través da Oficina Virtual Tributaria, que se atopa dentro da sede electrónica do Concello de Vigo. O acceso á Oficina Virtual Tributaria realizarase a través da dirección electrónica https://hoxe.vigo.org/oficinatributaria6.En cumprimento do Regulamento (UE) 2016/679, do 27 de abril, do Parlamento Europeo e do Consello, relativo á Protección de datos persoais das persoas físicas, e da Lei 3/2018, de 5 de decembro, de Protección de datos persoais e Garantía dos dereitos dixitais, o Concello de Vigo, como responsable do tratamento, aplicará en calquera tratamento de datos realizado no marco dun procedemento de Xestión e Inspección Tributarias, os principios recollidos en ditas normas. Modifícase o punto 2, No caso a) 2. O prazo de prescrición comezará a contarse: No caso a), dende o día seguinte a aquel en que remate o prazo regulamentario para presentar a correspondente declaración ou autoliquidación. Nos tributos de cobro periódico por recibo, cando para determinar a débeda tributaria mediante a oportuna liquidación non sexa necesaria a presentación de declaración ou autoliquidación, o prazo de prescrición comezará o día da devindicación do tributo. Engádese o punto 3.3. A Administración Tributaria poderá prestar asistencia e facilitar información tributaria mediante a utilización de programas ou aplicacións de emisión/recepción simultáneas de imaxe e son, que permitan a máxima inmediatez entre a cidadanía e a Administración. Engádese o punto 8.8. As actuacións da Administración e dos obrigados tributarios nos procedementos de aplicación dos tributos poderán realizarse a través de sistemas dixitais que, mediante a videoconferencia ou outro sistema similar, permitan a comunicación bidireccional e simultánea de imaxe e son, a interacción visual, auditiva e verbal entre os obrigados tributarios e o órgano actuante, e garanticen a transmisión e recepción seguras dos documentos que, no seu caso, recollan o resultado das actuacións realizadas. A utilización destes sistemas producirase cando o determine a Administración tributaria e requirirá a conformidade do obrigado tributario en relación co seu uso e coa data e hora do seu desenvolvemento. Engádese no punto1 o apartado e) e) Nos lugares sinalados nas letras anteriores ou noutro lugar, cando ditas actuacións se realicen a través dos sistemas dixitais previstos no artigo 57.8 desta ordenanza. A utilización destes sistemas requirirá a conformidade do obrigado tributario. Engádese un último paragrafo na letra f) f) Se se presentan autoliquidacións, declaracións ou outros documentos con trascendencia tributaria por medios distintos aos electrónicos, informáticos e telemáticos cando exista obriga de facelo por ditos medios, a sanción consistirá en multa pecuniaria fixa de 250 euros. Esta ordenanza comenza a aplicarse o 1 de xaneiro de 2021, permanecendo en vigor ata a súa modificación ou derrogación expresa. MODIFÍCANSE OS SEGUINTES PARÁGRAFOS: Parágrafo cuarto do artigo 4.1 quedando redactado como segue: No caso dunha persoa cun grao de discapacidade igual ou superior ao 65%, computarase como se foran dúas persoas. No caso de que o grao de discapacidade fose igual ou superior ao 33% e inferior ao 65% computarase como 1,5. Substitúese o epígrafe 1.6 do artigo 4.1. polo seguinte texto: 1.6. No caso do que nunha vivenda resida unha familia monoparental, na que só percibe ingresos o/a proxenitor/a, custodio/a e os fillos foran menores de 18 anos, aplicarase ao ingreso bruto o coeficiente 0,55. Poderá aplicarse este coeficiente no caso de que os fillos perciban prestacións de carácter publico por motivo de discapacidade, invalidez, orfandade e similares. Considerase familia monoparental aos efectos desta ordenanza, a definida no artigo 13 da lei 3/2011 de 30 de xuño de apoio á familia e á convivencia de Galicia. Substitúese o epígrafe 1.7 do artigo 4.1 polo seguinte texto: 1.7. No caso de persoas que tendo cargas familiares, levasen en situación de desemprego mais de 22 meses ininterrompidos, aplicarase aos seus ingresos un coeficiente do 0,50. O cómputo dos 22 meses para a aplicación deste coeficiente iniciarase o 1 de xaneiro do ano anterior ao da solicitude. Substitúese o apartado 4 do artigo 4.4 polo seguinte texto: 4. As solicitudes de exención deberán ser presentadas entre o 1 de outubro e o 31 de decembro de cada ano e, no caso de resultaren estimadas, produciran efectos para o exercicio seguinte a aquel no que foran formuladas. De presentarse algunha solicitude de exención entre o 1 de xaneiro e o 30 de setembro, tamén será tramitada, producindo efectos para o exercicio seguinte a aquel no que fora formulada. Substitúese o apartado 5 do artigo 4.5 polo seguinte texto: 5. No caso de que con posterioridade á solicitude de exención e antes do 30 de abril do exercicio no que deba surtir efectos, se producira cambio de domicilio do conxunto familiar ou cambios nas persoas integrantes da vivenda obxecto do beneficio fiscal, estes deberán ser comunicados no prazo máximo de 5 días hábiles para continuar a tramitación da solicitude. De non seren comunicados estes cambios, arquivarase sen mais tramite. Estas modificacións entrarán en vigor o día da súa publicación no Boletín Oficial da Provincia e comezará a aplicarse o 1 de xaneiro de 2021, permanecendo en vigor ata a súa modificación ou derrogación expresa.2) “MODIFICACIÓN DOS SEGUINTES ARTIGOS DA ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓN E OBRAS” (5), QUE QUEDARÁN REDACTADOS COMO SEGUE: Modifícanse os puntos 2, 3, 4 e 5. Suprímense os parágrafos seguintes deste punto 5 ata o punto 6. Estes parágrafos incorpóranse a un novo punto 9.2. Decláranse “de especial interese ou utilidade municipal” e gozarán dunha bonificación do 95% na cota do Imposto, de conformidade co artigo 103.2 a) do RDL 2/2004 as construcións, instalacións e obras realizadas sobre edificacións existentes, por iren destinadas ou implicar a eliminación de barreiras arquitectónicas. Esta bonificación aplicarase de forma exclusiva sobre o importe da cota que resulte de multiplicar o presuposto de execución material das obras especificamente destinadas á eliminación de barreiras arquitectónicas polo tipo impositivo.3. Decláranse “de especial interese ou utilidade municipal” e gozarán dunha bonificación do 95% na cota do imposto, de conformidade co artigo 103.2 a) do RDL 2/2004 as construcións, instalacións e obras que realizadas pola Consellería de Educación e Universidades en ou para establecementos educativos que figuren ou vaian a figurar no inventario de Bens do Concello.4. Decláranse “de especial interese ou utilidade municipal” e gozarán dunha bonificación do 50% na cota do Imposto, de conformidade co artigo 103.2 a) do RDL 2/2004 as construcións, instalacións ou obras destinadas ao desenvolvemento das actividades que tributan no Imposto de Actividades Económicas nos epígrafes 416.1 e 416.2: Fábrica de Conservas de Pescado e outros produtos mariños, 612.8: Comercio Maior de Pescados, Crustáceos, Moluscos e outros, 643.1: Comercio Menor de Pescado e outros Produtos da Pesca, Grupo 361: Construción e montaxe de vehículos automóviles e os seus motores, Grupo 362: Construción de carrocerías, remolques e volquetes, Grupo 363: Fabricación de equipo, componentes, accesorios e pezas de reposto para vehículos automóviles, Grupo 371: Construción Naval e Grupo 372 Reparación e e mantemento de buques.5. Decláranse “de especial interese ou utilidade municipal” e gozarán dunha bonificación do 75% na cota do Imposto, de conformidade co artigo 103.2 a) do RDL 2/2004 as construcións, instalacións ou obras incluídas nos Plans Especiais de Protección e Reforma Interior de Bouzas e Casco Vello, así como nos edificios catalogados do PEEC, e nas Areas de Rehabilitación Integral de Santa Clara (Cabral) e Coia. SUPRÍMENSE os parágrafos seguintes deste punto 5 ata o punto 6. Estes parágrafos incorpóranse a un novo punto 9.6. As obras, construcións e instalacións necesarias para a posta en funcionamento dun proxecto empresarial de interese municipal (PEIM) entenderanse de especial interese por concorrer a circunstancia de fomento de emprego e gozarán dunha bonificación na cota deste imposto do 50%, de conformidade co disposto no artigo 103.2 a) do RDL 2/2004. Os suxeitos pasivos deste imposto aportarán coa solicitude da Licencia de Obras o correspondente acordo da Xunta de Goberno Local onde se cualifica a actividade como proxecto empresarial de interese municipal (PEIM). 7. Gozarán dunha bonificación do 50% da cota do Imposto as construcións, instalacións ou obras referentes a vivendas de protección oficial. Os solicitantes aportarán, xunto coa autoliquidación do Imposto, a correspondente cédula de calificación de protección oficial e aplicarán directamente a bonificación, sen prexuízo da comprobación administrativa 8. Gozarán dunha bonificación do 30% sobre a cota, as construcións, instalacións ou obras consistentes na instalación de sistemas para o aproveitamento térmico ou eléctrico da enerxía solar para autoconsumo. Non obstante, para o caso de construción de uso residencial, a porcentaxe de bonificación ascenderá ao 95%. A aplicación desta bonificación estará condicionada a que se acredite que os colectores ou captadores dispoñen da correspondente homologación da Administración competente. Non se concederá esta bonificación cando a implantación destes sistemas sexa obrigatoria a tenor da normativa específica na materia. Esta bonificación alcanzará exclusivamente á parte de cota correspondente as construcións, instalación e obras destinadas estritamente a dito fin. Para gozar da bonificación, deberase aportar polo interesado un desglose do presuposto no que se determine razoadamente o custo que supón a construción, instalación ou obra á que se refire este presuposto.9. Fora dos supostos enumerados nos apartados 2 a 8, e cando concorran razóns do artigo 103.2 a) do RDL 2/2004, poderán declararse outros supostos como “de interese ou utilidade municipal”. A “declaración de interese ou utilidade municipal” regulada neste apartado corresponderá ao Pleno da Corporación por maioría simple e fixará a contía da bonificación. A tal fin, de oficio ou a instancia de parte, deberá solicitarse do Pleno da Corporación a “declaración de interese ou utilidade municipal”, argumentando os motivos de dita solicitude. As bonificacións reguladas nos apartados 2 a 9 teñen carácter rogado e deberán ser solicitadas polos suxeitos pasivos do imposto. A solicitude deberá realizarse unha vez concedida a correspondente licencia de obra e dentro do prazo previsto para a presentación da correspondente autoliquidación do imposto. A solicitude irá acompañada de copia da licencia de obra e presuposto desglosado das construcións, instalacións ou obras, ou daquela parte das mesmas, para as que se solicita a “declaración de especial interese ou utilidade municipal”. Presentada a solicitude en prazo, o suxeito pasivo poderá practicar autoliquidación do imposto aplicando a bonificación solicitada de forma provisional e condicionada á resolución que a outorgue, previa constatación do cumprimento dos requisitos. A tal fin, incorporarase informe técnico do departamento de Licencias en relación as obras que supoñan efectivamente eliminación de barreiras arquitectónicas no caso das obras a que se refire o apartado 2 deste artigo. No caso das obras a que se refire o apartado 3, incorporarase informe favorable do departamento de Educación do Concello e informe do departamento de Patrimonio Municipal en relación á súa inclusión no Inventario de Bens do Concello. No caso das obras a que se refire o apartado 4 contará con informe técnico favorable do Departamento de Licencias relativo á expedición de Licencia de Actividades e Instalacións, así como alta no censo do IAE nos epígrafes obxecto da bonificación. No caso de obras a que se refire o apartado 5, informe favorable da Comisión de Seguimento do PEEC, Bouzas e Casco Vello. A “declaración de interese ou utilidade municipal” quedará automaticamente sen efecto, sen necesidade de novo acordo en contrario, no suposto de que as obras que se realicen non se axusten á licencia concedida, así como no caso de caducidade da licencia. Notificarase ao interesado que a “declaración de interese ou utilidade municipal” queda sen efecto así como a conseguinte bonificación, a fin de que no prazo dun mes, aquél presente a correspondente autoliquidación complementaria. Transcorrido este prazo, sen que se produza a correspondente autoliquidación, o suxeito pasivo terá incorrido en infracción tributaria. As bonificacións previstas no presente artigo poderán aplicarse de forma simultánea e sucesiva segundo a orde en que aparecen reguladas.1ª. Con efectos exclusivos para esta Ordenanza e para o exercicio 2021, considéranse de “especial interese ou utilidade municipal”, por concorrer circunstancias de recuperación económica e fomento do emprego, as restantes construcións, instalacións ou obras non incluídas nos supostos de exención ou bonificación do Artigo 3, cuxo inicio se produza no exercicio 2021 e aplicaráselles unha bonificación do 20% da cota.2ª. Con carácter excepcional, para o presente exercicio 2020, considéranse de “especial interese ou utilidade municipal”, por concorrer circunstancias de recuperación económica e fomento do emprego, as restantes construcións, instalacións ou obras non incluídas nos supostos de exención ou bonificación do Artigo 3, cuxo inicio se produza con posterioridade ao Acordo de aprobación deste proxecto de ordenanza pola Xunta de Goberno Local e aplicaráselle unha bonificación do 20% da cota.2ª. A presente modificación desta Ordenanza Fiscal entrará en vigor ó día seguinte a súa publicación no Boletín Oficial da Provincia e comezará a aplicarse o 1 de xaneiro de 2021, sen prexuízo no disposto na Disposición Transitoria 2ª. Permanecerá en vigor mentres non se acorde a súa modificación ou derrogación expresa.3) “MODIFICACIÓN DOS SEGUINTES ARTIGOS DA ORDENANZA FISCAL REGULADORA DAS TAXAS POR APROVEITAMENTO ESPECIAL OU UTILIZACIÓN PRIVATIVA DO DOMINIO PÚBLICO LOCAL” (30), QUE QUEDARÁN REDACTADOS COMO SEGUE: Modifícase no punto 1. deste artigo 1, o apartado F). 1. F) Instalación de postos, casetas de venda, barracas, casetas de feira, carpas, tómbolas, tiovivos, norias e outras atraccións de feira, circos, instalacións de ocio de inverno, deportes urbanos e outros, teatro, cine e outros espectáculos na rúa, así como extensión da actividade comercial ao dominio público local con expositores de produtos e instalacións desmontables para campañas promocionais de carácter ocasional. Engádense neste artigo 1 os puntos 2.3. 4. e 5.2. Non estarán suxeitas as ocupacións de dominio público local do apartado F) do artigo 1.1, calquera que fose a súa ubicación dentro do municipio, incluídas no desenvolvemento de festividades, eventos e actividades declaradas expresa e individualizadamente polo Pleno do Concello “de especial interese ou utilidade municipal” por concorrer circunstancias sociais, culturais, científicas, educativas, histórico- artísticas, de promoción da cidade ou de fomento da economía ou o emprego local que xustifiquen tal declaración. Dita declaración extenderá os seus efectos ás sucesivas edicións en tanto non sexa revogada Aos efectos do establecido no paragrafo anterior, considéranse “de especial interese ou utilidade municipal” as seguintes festas ou eventos: Entroido, Reconquista, Semana Santa, Semana Grande das Festas de Vigo, Marisquiño e Nadal. Tamén terán a citada consideración de “de especial interese ou utilidade municipal” as festas patronais e tradicionais de interese para barrios e parroquias organizadas por entidades asociativas inscritas no Rexistro Municipal de Asociacións.3. Non estarán suxeitas as ocupacións de dominio público local do apartado F) do artigo 1.1 enfocadas á dinamización económica e social de actividades comerciais e as súa extensións: campañas, rebaixas e promocións solicitadas e promovidas por asociacións de comerciantes, centros comerciais abertos e outras entidades asociativas de carácter comercial, inscritas no rexistro municipal de asociacións, sempre e cando na autorización destas ocupacións figure expresamente o carácter dinamizador económico e social da actividade comercial autorizada.4. Non estarán suxeitas as ocupacións de dominio público local do apartado F) do artigo 1.1 para exposición e actividades de carácter cultural, científico, educativo e artístico sempre e cando na autorización destas ocupacións figure expresamente ausencia de lucro.5. Non estarán suxeitas as ocupacións de dominio público local do apartado F do artigo 1.1. e non incluídas nos supostos dos apartados 2 a 4 sempre que sexan declaradas pola Xunta de Goberno Local “de interese ou utilidade municipal” por concorrer circunstancias sociais, culturais, científicas, educativas, histórico- artísticas, de promoción da cidade ou de fomento da economía ou o emprego local que xustifiquen tal declaración. Dita calificación “de interese ou utilidade municipal” terá carácter puntual e non estenderá os seus efectos máis alá da edición para a que sexa declarada. Engádense os puntos 3. e 4.3. Estarán exentas das taxas polas ocupacións de dominio público local do apartado F) do artigo 1.1 as persoas que realicen venda ambulante, acreditadas para a venda, que se atopen en risco de exclusión social, previa valoración dos servizos sociais municipais.4. Estarán exentas das taxas polas ocupacións de dominio público local do apartado F) do artigo 1.1 as entidades incluídas no artigo 2 e na Disposición Adicional Novena da Lei 49/2002, de 23 de decembro e colectivos inscritos no rexistro municipal de asociacións. No punto 4. Tarifas modifícanse os seguintes epígrafes, quedando redactados como segue, Epígrafe A) A.2 suprímese O apartado A.3. renomease como apartado A.2. A.4 SUPRÍMESE O apartado A.5. renomease como apartado A.3. O apartado A.6. renomease como apartado A.4. O apartado A.7. renomease como apartado A.5. O apartado A.8. renomease como apartado A.6. O apartado A.9. renomease como apartado A.7. Epígrafe B) Valados, puntais, andamios e outras instalacións análogas, queda redactado como segue, Por m2 ou fracción, e día ou fracción. Categorías rúas: 1ª 2ª 3ª 4ª 5ª 6ª 0,90 0,90 0,75 0,75 0,70 0,65 € Durante os 90 primeiros días de ocupación, as anteriores tarifas terán unha redución do 50%. Non se computarán, a efectos desta taxa as superficies ocupadas por casetas descontaminantes de amianto. Epígrafe F) Actividades económicas e outras na vía pública, queda redactado como segue, F.1. Venda ambulante, ocasional e “de tempada”: postos e casetas de venda. Por m2 ou fracción e día: Categorías rúas: 1ª 2ª 3ª 4ª 5ª 6ª 1,35 1,05 1 0,70 0,60 0,50€ A superficie computable será a que ocupe o posto. No caso de ocupación do dominio público local con mercadillos de carácter periódico, ocasional ou sectorial na vía pública aplicarase unha tarifa única de 1€/m2/día F.2. casetas de feira, tómbolas, tíovivos, norias e outras instalacións e atraccións de feira. Por m2 ou fracción e día: Categorías rúas: 1ª 2ª 3ª 4ª 5ª 6ª 1,35 1,05 1 0,70 0,60 0,50€ A superficie computable será a que ocupe a instalación máis a correspondente superficie de seguridade. F.3. Circos, instalacións de ocio de inverno, deportes urbanos e outros, teatros, cine e outros espectáculos na rúa. Por m2 ou fracción e día: Categorías rúas: 1ª 2ª 3ª 4ª 5ª 6ª 0,3 0,2 0,2 0,1 0,1 0,05€ A superficie computable será a que ocupe a instalación mais a correspondente superficie de seguridade. F.4. Extensión da actividade comercial -desenvolvida nun local radicado no municipio- ao dominio público local con expositores de produtos e instalacións desmontables para campañas proporcionais de carácter ocasional. Por m2 ou fracción e día: Categorías rúas: 1ª 2ª 3ª 4ª 5ª 6ª 1,35 1,05 1 0,70 0,60 0,50€ A superficie computable será a que ocupe a instalación mais a correspondente superficie de seguridade. F.5. Accións comerciais de marketing e publicidade que conlevan instalacións en vía pública para promoción e/ou presentación de produtos. Por m2 ou fracción e día: Categorías rúas: 1ª 2ª 3ª 4ª 5ª 6ª 4,85 3,75 3,75 2,50 2,50 1€ A superficie computable será a que ocupe o posto. Epígrafe G) Modifícase o apartado e), quedando redactado como segue, e) Entradas a establecementos comerciais, industriais ou de servizos Categorías rúas: 1ª 2ª 3ª 4ª 5ª 6ª 249,95 219,55 149,70 119,40 100,20 49,45€ Cando a entrada se utilice por dous ou máis usuarios, aplicarase a cada un deles a cota que corresponda segundo a aplicación das distintas tarifas incluídas no presente epígrafe G, cunha redución do 25%. Cando a un garaxe se acceda por varias entradas aplicarase a cada unha delas a cota que corresponda segundo o tipo de garaxe e o numero total das súas prazas pero aplicando a cada entrada unha redución do 25% No caso de aparcadoiros municipais xestionados indirectamente, estarase en primeiro lugar ao disposto nos respectivos pregos, ademais de ao disposto neste epígrafe. Punto 5. Modifícanse o primeiro e o quinto parágrafo.5. Cando se trate de taxas por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras dos servizos de subministracións que resulten de interese xeral ou afecten á xeneralidade ou a unha parte importante da veciñanza —agás as empresas de telecomunicacións que tributarán conforme ao epígrafe I.4. do artigo 4.4— o importe daquelas consistirá, en todo caso e sen excepción ningunha, no 1,5 % dos ingresos brutos procedentes da facturación que obteñan anualmente en este termo municipal as referidas empresas. Quinto paragrafo O réxime especial de cuantificación do 1,5% dos ingresos brutos aplicarase ás empresas a que se refire este epígrafe 5, tanto se son titulares das correspondentes redes a través das que se efectúan as subministracións como se, non sendo titulares de ditas redes, o son de dereitos de uso, acceso ou interconexión ás mesmas. Punto 6. Modifícanse o primeiro paragrafo e engádese un segundo paragrafo.6. En xeral, cando se utilicen procedementos de licitación pública sobre ocupacións suxeitas, o importe da taxa será o valor económico da proposición sobre a que recaia a concesión, autorización ou adxudicación, que será esixido na súa integridade. Pola contra, cando concorra un suposto de non suxeición a esta taxa e un procedemento de licitación pública referido á ocupación non suxeita, un eventual ou posible importe económico resultado da adxudicación non terá a consideración de taxa por aproveitamento especial ou utilización privativa do dominio público local. Punto 7. Engádese un ultimo paragrafo. As cotas deste apartado 7, terán a consideración de compensación ao Concello polos custos a que ten que facer fronte coma consecuencia do contrato de xestión do servizo de aparcamentos e serán esixidas conxuntamente coas taxas reguladas na presente Ordenanza. Modifícanse os puntos 1, 2, 3, 4 e engádese un punto 5., quedando redactados como segue, 1. Suprímese o terceiro paragrafo.2. Cando a ocupación de dominio público corresponda a empresas explotadoras de servizos de subministracións a que se refire o apartado 5 do artigo 4 da presente ordenanza así como empresas de telecomunicacións, finalizada a obra correspondente a cada licenza ou transcorrido o prazo de tres meses contado a partir da data da proposta de execución (PRX), deberá formularse, a efectos censuais, declaración de ocupación de dominio público segundo formulario dispoñible en https://sede.vigo.org/ocupacion identificado como “paso 3 de 3 declaración de ocupación de dominio” O incumprimento da obriga sinalada no paragrafo precedente constitúe infracción tributaria tipificada no artigo 198.1 da LXT. - Nas ocupacións realizadas con redes de telecomunicacións, durante o primeiro trimestre de cada ano natural os servizos tributarios practicaran a correspondente liquidación derivada do epígrafe I.4 do artigo 4 da presente ordenanza. - As restantes empresas explotadoras doutros servizos de subministracións diferentes ás telecomunicacións ingresarán, polo procedemento de autoliquidación, no primeiro mes de cada semestre, o importe da taxa a que alude o apartado 5 do artigo 4 desta ordenanza, correspondente ao semestre anterior. As autoliquidacións practicadas terán o carácter de “a conta” da autoliquidación de regularización que se presentará antes do 30 de xullo do exercicio seguinte. A autoliquidación de regularización practicada en xullo deberá ir acompañada de Balance de Situación e Conta de Explotación da entidade, relativos ao exercicio precedente, certificados polo Presidente do Consello de Administración, así como informe da auditoría onde conste expresamente a facturación correspondente ao termino municipal de Vigo no citado período.3. Os titulares de caxeiros automáticos deberan practicar autoliquidacion da correspondente cota anual segundo do epígrafe A.5 do artigo 4 durante o primeiro trimestre do ano natural 4. Os solicitantes de aproveitamentos sinalados no apartado B), C) e H) do Artigo 1º, deberán formular, solicitude/autoliquidación de taxas por todo o tempo solicitado. Dito documento poderá descargarse da páxina Web do Concello. Se o tempo solicitado non resultare suficiente, deberán formular, con anterioridade o seu vencemento, solicitude de continuación co aproveitamento e autoliquidación complementaria. No caso de que a anterior autoliquidación complementaria fose extemporánea será obxecto dos recargos regulados na Ordenanza Fiscal Xeral. En todo caso, a efectos das competencias de inspección e control sobre o estado da vía pública por parte dos Servizos de Vías e Obras e Circulación Viaria, os solicitantes estarán obrigados a formular a baixa do aproveitamento. De non terse formulado esta baixa, a Administración Tributaria do Concello poderá requirir o pagamento das taxas devengadas xunto cos recargos e sancións tributarias procedentes. Do mesmo xeito, a Alcaldía poderá impoñer a correspondente sanción por infracción de norma regulamentaria.5. No caso do aproveitamento a que se refire o apartado H) do artigo 1, se a solicitude abranguera unha duración superior ao do período impositivo, nos exercicios sucesivos incluirase no padrón anual periódico con sistema de cobro por recibos.1ª Pola situación excepcional creada pola pandemia Covid-19 aplicarase, para o exercicio 2020, bonificación do 100% nas cotas resultantes da aplicación do epígrafe E) “Mesas, cadeiras, tribunas, tablados e outros elementos análogos con finalidade lucrativa”. As cotas devengadas en 2020 e ingresadas por este concepto durante o período anterior ao 14 de marzo de 2020 terán a consideración de “ingreso a conta” da cota que resulte por este concepto no exercicio 2021. No caso de non devengarse a correspondente cota en 2021, procederase a tramitar expediente de devolución de ingresos.2ª Declarase, para o exercicio 2020 a non suxeición das ocupacións do epígrafe F do artigo 1.1 desta ordenanza e artigo 4 da Ordenanza fiscal nº 32 para as ocupacións vinculadas á actividades de dinamización comercial e cultural na rúa, así como a Campaña de Nadal 2020-2021. Por conseguinte, cando concorra un suposto dos indicados no paragrafo precedente cun procedemento de licitación pública referido á ocupación non suxeita, un eventual ou posible importe económico resultado da adxudicación non terá a consideración de taxa por aproveitamento especial ou utilización privativa do dominio público local. Queda derrogada a “ordenanza 32 reguladora das taxas por aproveitamentos especiais con instalación de postos de venda na vía publica e, en xeral, en bens de dominio publico municipais, autorizados ao amparo da ordenanza reguladora da venda na vía publica e espazos abertos” 2ª. Estas modificacións entrarán en vigor o día da súa publicación no Boletín Oficial da Provincia e comenzaran a aplicarse o 1 de xaneiro de 2021, sen prexuízo do disposto nas disposicións transitorias anteriores, permanecendo en vigor ata a súa modificación ou derrogación expresa.4) “MODIFICACIÓN DOS SEGUINTES ARTIGOS DA ORDENANZA FISCAL REGULADORA DA TAXA POLA CONCESIÓN DE LICENZAS DE CONSTRUCIÓNS, OBRAS E INSTALACIÓNS” (50), QUE QUEDARÁN REDACTADOS COMO SEGUE: 1ª Para o exercicio 2021 amplíase a exención regulada no Apartado 1 do artigo 5 ás obras de reforma ou adaptación de locais para actividades económicas cunha superficie de ata 150 m2 2ª Para o exercicio 2021 gozarán de exención as licenzas de primeira ocupación de naves industriais, edificios comerciais, de oficinas, de servizos, etc; así como as licenzas de primeira utilización ou posta en marcha de actividades.2ª Esta modificación entrará en vigor o día seguinte ao da súa publicación no Boletín Oficial da Provincia e comezará a aplicarse a partir do día 1 de xaneiro de 2021, ata que se acorde a súa modificación ou derrogación expresas.” 5) “MODIFICACIÓN DOS SEGUINTES ARTIGOS DA ORDENANZA FISCAL REGULADORA DAS TAXAS POR LICENZAS DE ACTIVIDADES E INSTALACIÓNS” (51), QUE QUEDARÁN REDACTADOS COMO SEGUE: Para o exercicio 2021 gozarán de exención nas taxas resultantes da aplicación do Artigo 5, apartado 1 desta Ordenanza para Licenzas de Actividades de superficie inferior ou igual a 150 m2. No suposto de actividades de superficie superior a esta cifra de 150 m2 resultarán exentos os primeiros 150 m2. Neste suposto descontaranse 150 m2 da superficie total e á superficie resultante aplicarase o tramo da tarifa do Apartado 1.1. Superficie do local que lle corresponda.2ª. Esta modificación entrará en vigor o día seguinte ao da súa publicación no Boletín Oficial da Provincia e comezará a aplicarse a partir do día 1 de xaneiro de 2021, ata que se acorde a súa modificación ou derrogación expresas. Vigo, novembro de 2020 Asina, O Concelleiro Delegado de Orzamentos e Facenda